钦定古今图书集成/历象汇编/岁功典/第088卷 > 《江南志书》 > 嘉定县
## 钦定古今图书集成/历象汇编/岁功典/第088卷 > 《江南志书》 > 嘉定县

冬至，邑人最重前一日名节夜，亦谓之除夜。《太平广
记卢项传》云：“是夕，冬至除夜，或谓之冬住。”宋陈师锡
家享仪谓冬至前一日为冬住，家家祭灶，有用荤品
者，祭毕，家人聚而食之。明日，官府民间各相驰贺，略
如元旦之仪。近日此礼已觉稍弛，舂粢糕以祀先祖，
并以馈遗更速。燕饮谓之节酒，亦名“分冬酒。”冬至前，
米价喜长，谚云：“冬前米价长，穷人男女倒好养。冬前
米价落，穷汉人家越萧索。”冬至后逢第三戌为腊，谚
云：“腊雪是被，春雪是鬼”，又主来年丰。杀《蝗虫子》云：“一
寸雪入泥一尺，一尺雪入泥一丈。”东坡诗“遗蝗入地
应千尺”是也。